《沁园春 其四 美人心》
清代·徐石麒

一点灵犀，无有人知，荧荧到今。在若耶溪畔，浣纱曾捧；

上阳宫内，欲锁难禁。才寄双眉，又拈三指，好向风流谱上寻。

黄昏后，看篆香成字，吹玉传音。

花间重掩罗襟。恐未许游蜂试浅深。怕长卿膝上，瑶琴巧拨；

虎头画里，棘刺轻针。笑靥将来，眼波递出，珍重相思一寸金。

分明处，在丁香舌上，细语微吟。

作者简介：明末清初江南江都人，字又陵，号坦庵。隐居不应试。王士禛官扬州，招致名士，独不往见。工诗词，精戏曲，善画花卉。曾撰《买花钱》